
                 OPĆINA BLATO
           OPĆINSKI NAČELNIK
       
KLASA: 214-01/26-01/4
URBROJ:2117-13-01-26-3
Blato, 16. listopada 2026. godine

Temeljem članka 24. Zakona o sustavu civilne zaštite (NN 82/15, 118/18, 31/20, 20/21 i 114/22) i članka 7. Pravilnika o vrstama i načinu provođenja vježbi operativnih snaga sustava civilne zaštite (NN 49/16) načelnik Općine Blato na dan 14. listopada 2025. godine donosi

ODLUKU
o pripremi i provođenju vježbe "Plavi štit 2026."

Članak 1.

Ovom Odlukom određuje se priprema i provođenje simulacijsko-komunikacijske i pokazne vježbe civilne zaštite operativnih snaga Općine Vela Luka, Općine Blato, Općine Smokvica i Općine Lumbarda pod nazivom Plavi štit 2026.

Vježba će se održati 28. i 29. listopada 2026. godine u suradnji s Područnom službom civilne zaštite Dubrovnik na lokalitetima kulturne baštine Općine Vela Luka.

Članak 2.

Vježba ima elemente simulacijsko-komunikacijske i pokazne vježbe civilne zaštite s ciljem uvježbavanja komunikacije i koordinacije operativnih snaga sustava civilne zaštite i predstavnika Ministarstva kulture i medija (MKM), kao i njihovo postupanje u slučaju kada je ugroženo kulturno dobro. 

Članak 3.

Upravljačku skupinu čine:
1. Ivo Šeparović, načelnik Stožera civilne zaštite Općine Vela Luka
2. Ana Miličić, voditeljica područne službe civilne zaštite Dubrovnik, RCZ-MUP
3. Maja Šunjić, Centar za kulturu Vela Luka


Upravljačka skupina izradit će Elaborat vježbe Plavi štit 2026. Rok za izradu Elaborata je 26. listopada 2026.

Članak 4.

Vježbovnu skupinu čine:
· Članovi Stožera civilne zaštite Općine Vela Luka, Općine Blato, Općine Smokvica i Općine Lumbarda
· Pripadnici Dobrovoljnih vatrogasnih društava 
· Članovi HGSS Stanica Orebić 
· Povjerenici civilne zaštite (ili predsjednici MO)
· Predstavnici Ministarstva unutarnjih poslova
· Predstavnici Ministarstva kulture i medija / Hrvatskog restauratorskog zavoda
· Predstavnici kulturnih ustanova i upravitelji sakralnom baštinom
· Drugi sudionici sukladno Elaboratu vježbe

Vježbovna skupina zadužuje se surađivati u provedbi vježbe te postupati sukladno Elaboratu vježbe.
Članak 5.

Materijalno-tehnička i financijska sredstva za provedbu vježbe Plavi štit 2026 osigurava Općina Vela Luka kao nositelj vježbe. Općine Blato, Smokvica i Lumbarda sudjeluju solidarno.

Predstavnici Ministarstva unutarnjih poslova i Ministarstva kulture i medija troškove sudjelovanja u vježbi snose iz vlastitih redovnih sredstava.

Članak 6.
 
Analiza vježbe Plavi štit 2026 obavit će se nakon njezina održavanja, a provest će je tim za analizu vježbe. Voditeljica tima za analizu je voditeljica područne službe civilne zaštite Dubrovnik. Članovi tima za analizu su po jedan predstavnik svakog od sudionika vježbe.

Članak 7.

Izvješće o provedbi vježbe Plavi štit 2026 sačinit će načelnik Stožera civilne zaštite Općine Vela Luka.
Članak 8.

Ova Odluka stupa na snagu danom donošenja i objavit će se na službenim internetskim stranicama Općine Blato.     	 				
						
Načelnik:
                                                             Jurica Petković, mag.pol.et.forens.

